Astrid Sommer

Astrid Sommer (født 21. mai 1906 i Kristiania, nåværende Oslo, død 9. april 1990) var en norsk skuespiller. 

Hun var tilsatt ved Det Norske Teatret 1922–1976, der hun var en av de fremste skuespillerne. Menneskekunnskap, varme og et barskt humør preget Sommers viktigste roller, som Maren Dokter i Arne Garborgs Læraren og i tittelrollen i Bertolt Brechts Mor Courage. Av Ibsen-roller spilte hun blant annet Mor Aase i Peer Gynt og tante Julie i Hedda Gabler.  

Sommer spilte også gammelfasteren «Kvitugla» i Olav Duuns Medmenneske, i sju oppsetninger av stykket – fra uroppførelsen i 1937 til 1976. Hun spilte madam Endresen i begge filmatiseringene av Oskar Braatens Bak høkerens disk: Godvakker-Maren (1940) og Kjære Maren (1976).  

Hun var søster av skuespilleren Johanne Bruhn og gift med skuespilleren Alf Sommer.

Filmografi 
 1981: Medmenneske (NRK-serie) ... Gamalfaster, Kvitugla
 1979: Jul i skomakergata (NRK-serie) ... Fru Hirse
 1977: Lykkespill (NRK-serie) ... Gudrun Tofte
 1976: Kjære Maren ... Mattea
 1965: Hjelp – vi får leilighet!
 1965: De kalte ham Skarven ... Ruriks kone
 1963: Elskere ... Prestefruen
 1961: Hans Nielsen Hauge ... En bondekone
 1955: Trost i taklampa ... Gunvors mor
 1953: Skøytekongen
 1952: Andrine og Kjell ... En sydame
 1951: Storfolk og småfolk ... Ane, tjenestejenta
 1942: Trysil-Knut ... En kjerring
 1940: Godvakker-Maren ... Jordmora
 1939: Hu Dagmar ... Berte-Marja
 1938: Ungen ... Krestena
 1938: Det drønner gjennom dalen ... Bestemor

Roller på Det Norske Teateret 
 1983: Vi som elskar mor … Elisabeth Duesund
 1981: Ungen … Krestena
 1975: Gropa … Rut
 1971: Bernandas hus … Bernanda Alba
 1971: Hedda Gabler … Frk. Juliane Tesman
 1968: Rosmersholm … Madam Helseth
 1962: Peer Gynt … Mor Åse
 1960: Fedra … Oinone, Fedras amme
 1955: Mor Courage … Mor Courage
 1954: To pinner i kors … Eline Sagbakken
 1952: Trost i taklampa … Tonetta
 1950: Den gale frå Chaillot … Josephine
 1947: Drøymaren … Frk. Kirkby
 1943: Læraren … Maren Doktar
 1937: Kvaksalvaren … Ofelia Jensen
 1937: Medmenneske … Kvitugla
 1933: Det er moro å leva … Fia
 1929: Ungen … Krestena

Referanser

Eksterne lenker 
  Astrid Sommer ved Det Norske Teatret
 
  Astrid Sommer i Scenewebdatabasen.

Norske skuespillere